Ռյու Հվա Յոն

Ռյու Հվա Յոն (, , ), առավել հայնտի է որպես Հվայունգ, հարավկորեացի դերասանուհի և երգչուհի։ Ներկայումս հանդիսանում է «T-ara» խմբի անդամ։

Կենսագրություն 
Ծնվել է 1993 թվականի ապրիլի 22-ին Հարավային Կորեայի Կվանգջու քաղաքում։ Նրա երկվորյակ քույրը Հյոյոնը «Coed School»-ի և նրա «F-ve Dolls» ենթախմբի նախկին անդամ է։ Հվայունգը ավարտել է Կյունհի համալսարանը, մասնագիտացումը անհայտ է։

Առաջին անգամ քույրերը հեռուստատեսությամբ հայտնվել են 2010 թվականի մայիսին՝ մասնակցելով «Աստղային թագավոր» ծրագրին և որոշ ժամանակ անց պայմանագիր են կնքել «Core Contents Media»-ի հետ։

Կարիերա 
Սկզբում «Core Contents Media»-ը պլանավորում էր Հյոյոնին դարձնել T-ara-ի նոր անդամ, սակայն նա խորհուրդ է տալիս Հվայունգին, իսկ ինքը պատրաստվում էր առաջնաելույթ ունենալ «Coed School»-ում։ 2010 թվականի հուլիսին գործակալությունը հայտարարեց, որ «T-ara»-ի կազմը կրկին ենթարկվում է փոփոխությունների և Հվայունգը դառնում է յոթերորդ անդամը։ Հվայունգի առաջին ելույթը խմբի կազմում տեղի է ունեցել դեկտեմբերի 3-ին։ Հաջորդ տարի նա հայտնվել է «T-ara»-ի և Davichi-ի համատեղ «우리 사랑했잖아 (We Were in Love)» երգում, ինչպես նաև գրել է Յանգպայի «사랑은 다 그런거래요 (Love Is All the Same)» երգի ռեփ հատվածը։

2012 թվականի հուլիսի 30-ին հայտարարվել է, որ Հվայունգը լքել է խումբը, չնայած խոսակցություններին, որ նա դեռ կարող է վերադառնալ խումբ, Ռյուն վերադարձավ երաժշտական արդյունաբերություն աշնանը, բայց որպես սոլո երգչուհի։

2013 թվականի դեկտեմբերի 16-ին հայտնի է դարձել, որ աղջիկը պայմանագիր է կնքել «Wellmade Yedang»-ի հետ և պատրաստվում է իր դեբյուտը կատարել որպես դերասանուհի։ Դեկտեմբերի 31-ին Հվայունգը 2014 թվականին «Miller Countdown Party»-ին  հանդես է եկել որպես ԴիՋեյ։

2014 թվականի հոկտեմբերին Հվայունգը կատարել է իր դերասանական դեբյուտը «Մայրիկի ընտրությունը» մինի դրամայում։ Մի քանի ամիս անց նա միացել է «The Girlfriends Ex-Club» դրամայի դերասանական կազմին, իսկ 2016 թվականին «Երիտասարդության տարիքը» դրամայում կատարել է գլխավոր դերերից մեկը։ 2017 թվականին Հվայունգի դերասանական կարիերան զգալի աճ է գրանցել, այն բանից հետո, երբ նա դերակատարում էունեցել  բարձր վարկանիշ ունեցող «Տարօրինակ հայր» և «Կատաղած շուն» դրամաներում։

2020 թվականի հունիսի 24-ին պարզվեց, որ Հվայունգը պայմանագիր է կնքել «Polaris Entertainment»-ի հետ։

Պատահարներ և հանրային պատկեր 
2012 թվականի հունվարի 29-ին T-ara-ն ելույթ ունեցավ «Inkigayo»-ում, իսկ Հվայունգի կուրծքը պատահաբար մերկացավ, երբ նրա հագուստը մի փոքր սահեց։ «JoongAng Ilbo» թերթը հայտարարել է, որ շոուն նախապես ձայնագրված չէր և ամեն ինչ տեղի է ունեցել ուղիղ եթերում։ Հունվարի 30-ին «Core Contents Media»-ն և «SBS»-ի ղեկավարությունը հրապարակել են պաշտոնական հայտարարություններ.
 «Մենք խորապես ցավում ենք «Ինկիգայոյում» տեղի ունեցած միջադեպի համար։ Շշուկներ են հայտնաբերվել, որ ներկայացումը նախապես ձայնագրված է եղել, սակայն դա ճիշտ չէ։ «T-ara»-ի ելույթն ամբողջությամբ ուղիղ եթերում էր և այդ ամենը տեղի է ունեցել եթերի ժամանակ։ Փորձին խնդիրներ չեն եղել, և շատ տխուր է, որ դա տեղի է ունեցել ուղիղ եթերում։ Չնայած այն հանգամանքին, որ Հվայունգը հայտնի է՝ նա դեռ անչափահաս է և հուսով ենք, որ մարդիկ կհիշեն, որ նա դեռ երիտասարդ աղջիկ է։»

  «Նախ T-ara-ի ելույթը ուղիղ եթերում էր, նախաձայնագրություն չկար։ Երկրորդ՝ գլխավոր պրոդյուսերը զբաղված էր, ուստի չկարողացավ ուշադրություն դարձնել տեղի ունեցածին [խոսքն այդ պահին Հվայունգին տարբեր տեսանկյուններից նկարահանելու մասին է]։ Մենք շատ ենք ցավում կատարվածի համար։»

T-ara-ի հետ բուլինգի սկանդալը 
2012 թվականի հուլիսի վերջին «T-ara»-ն սկսեց իր առաջին ճապոնական շրջագայությունը, բայց Հվայունգը վնասեց ոտքը համերգի մեկնարկից առաջ «Music Core»-ում ելույթ ունենալիս և այցելեց Սեուլի հիվանդանոց՝ հուլիսի 24-ին, հայտնելով, որ ամեն ինչ լավ է։ Նույն օրը առավոտյան՝ խումբը թռչում է Ճապոնիա, իսկ երեկոյան գնում են Նիփոն Բուդոկանում կայանալիք համերգի փորձին, սակայն Հվայունգը ներկա չէր, հուլիսի 25-ի երեկոյան, համերգից ընդամենը մեկ ժամ առաջ, Հյոմինը թվիթերում գրեց՝ «Վճռականության տարբեր մակարդակներ կան, ուստի եկեք ավելի շատ բան ունենանք» և մյուս անդամները համաձայնեցին նրա հետ։ Հյոյոնը մի փոքր ուշ արձագանքեց՝ գրելով, որ «միայն կենտրոնանալը բավարար չէ», իսկ հետո ավելացնելով, որ անդամները «ամեն ինչ գիտեն», որից հետո սկսեցին տարածվել Հվայունգի մասին առաջին լուրերը «T-ara»-ի մյուս անդամների կողմից բուլինգի ենթարկվելու մասին։ Հուլիսի 25-ին և 26-ին Հվայոնը համերգին կատարեց միայն մեկ երգ, իսկ հուլիսի 27-ին խումբը վերադարձավ Կորեա և աղջկան հանկարծ անվասայլակ պահանվջեց օդանավակայանում տեղաշարժվելու համար։ Նույն օրը, բուլինգի մասին լուրերը նոր ուժով տարածվեցին և հուլիսի 30-ին «Core Contents Media»-ի գործադիր տնօրեն Կիմ Կվանգ-սուն հայտարարում է Հվայունգի հեռանալու մասին, նրա պայմանագիրը խզվել է, քանի որ նա անազնիվ է վերաբերվել թիմի գործունեությանը և վնասել թիմային աշխատանքին։ Բուլինգի մասին լուրերի ֆոնին «T-ara»-ի ժողովրդականությունը կտրուկ ընկավ և աղջիկները որոշ ժամանակ դադարեցրին խմբային գործունեությունը։

2017 թվականի փետրվարին Հվայունգը և Հյոյոնը կրկին հայտնվեցին հեռուստատեսությամբ, որտեղ նրանք կրկին անդրադարձան այդ թեմային և Հվայունգն ասաց, որ միայն իր քույրը կարող է աջակցել իրեն այդ դժվարին ժամանակահատվածում։ Դրանից հետո կորեական «Dispatch» լրատվական պորտալը սկսեց հրապարակել խմբում Ռյուի վերջին օրերի իրադարձությունների մանրամասն ժամանակացույցը, ինչպես նաև հարցազրույց վերցրեց «T-ara»-ի նախկին անձնակազմից, որը ոչ միայն հաստատեց, որ աղջիկը անհարգալից վերաբերմունք է ցուցաբերել անձնակազմի նկատմամբ, այլ նաև նրանց անվանել է «շամպուններ»։ «Imagine Asia» գործակալությունը (այն ժամանակ՝ Հվայունգի լեյբլը) հերքեց դա՝ նշելով, որ ամեն ինչ ասված է գեղեցիկ ձևով և որ բառն ի սկզբանե նշանակում էր մազերը լվանալու խնդրանք։ Նաև նախկին անձնակազմն ասել է, որ նա միայն ձևացրել է իրեն ահաբեկման զոհ և շահարկել ոտքի վնասվածքը՝ ուշադրություն և ափսոսանք գրավելու համար։ Բացահայտվեցին Հյոյոնի «Kakao Talk» հաղորդագրությունները «Ahreum»-ի հետ, որտեղ Հյոյոնը խոստացել է ճանկռել Ահրեումի դեմքը, իր եթերում չհայտնվելու դեպքում. սկզբում երկու քույրերն էլ հերքեցին ամեն ինչ, բայց հետո հաստատեցին, որ գրվածը ճիշտ է։ Մարտ ամսին Հվայունգը ջնջեց Instagram-ի իր էջը բազմաթիվ բացասական մեկնաբանություններից հետո։

Սկանդալից հետո հանրային պատկերը 
Այն բանից հետո, երբ «T-ara»-ի նախկին անձնակազմը և նախկին մենեջերը հաստատեցին Հվայունգի և նրա քրոջ կողմից խմբի մյուս անդամների նկատմամբ ոտնձգությունների մասին լուրերը, աղջիկների կերպարն անմիջապես ստացավ «ազգի օձ» ոչ պաշտոնական կարգավիճակ՝ «Instagram-»ում։ Այս խորհրդանիշը հայտնվում էր ինչպես Հվայունգի, այնպես էլ Հյոյոնի յուրաքանչյուր գրառման տակ։ Կորեայում աղջիկներին անվանում են նաև ամենաատելի երկվորյակներ։

Ֆիլմագրություն

Մրցանակներ և անվանակարգեր

Ծանոթագրություններ 

Հարավկորեացի դերասանուհիներ
Հարավկորեացի կինոդերասանուհիներ
Հարավկորեացի երգչուհիներ
Հարավկորեացի կոմպոզիտորներ
Հարավկորեացի հեռուստատեսային դերասանուհիներ
Բեմական կեղծանուններ